open-index/open-wikipedia-markdown huggingface dataset:
দানিয়েল ফেবলেস

**দানিয়েল রিকার্দো ফেবলেস আরগেয়েস** (; জন্ম: ৮ ফেব্রুয়ারি ১৯৯১; **দানিয়েল ফেবলেস** নামে সুপরিচিত) হলেন একজন ভেনেজুয়েলীয় পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ ফুটবল প্রিমিয়ার লিগের ক্লাব ঢাকা মোহামেডানের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।

২০১১ সালে, ফেবলেস ভেনেজুয়েলা অনূর্ধ্ব-২০ দলের হয়ে ভেনেজুয়েলার বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
দানিয়েল রিকার্দো ফেবলেস আরগেয়েস ১৯৯১ সালের ৮ই ফেব্রুয়ারি তারিখে ভেনেজুয়েলার কারাস্কাসে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম পেদ্রো ফেবলেস, তিনিও একজন ফুটবল খেলোয়াড় ছিলেন।

## আন্তর্জাতিক ফুটবল
ফেবলেস ভেনেজুয়েলা অনূর্ধ্ব-২০ দলের হয়ে খেলার মাধ্যমে ভেনেজুয়েলার প্রতিনিধিত্ব করেছেন। ২০১১ সালে ভেনেজুয়েলা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ভেনেজুয়েলার বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করেছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভেনেজুয়েলীয় ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:স্পেনে প্রবাসী পুরুষ ফুটবলার
কবির বিন আনোয়ার

**কবির বিন আনোয়ার** একজন অবসরপ্রাপ্ত বাংলাদেশী সরকারি কর্মকর্তা যিনি ২৩তম মন্ত্রিপরিষদ সচিব হিসেবে দায়িত্ব পালন করেছেন। এর আগে তিনি পানি সম্পদ মন্ত্রণালয়ের সিনিয়র সচিব হিসেবে দায়িত্ব পালন করেন। আনোয়ার সেন্টার ফর এনভায়রনমেন্টাল অ্যান্ড জিওগ্রাফিক ইনফরমেশন সার্ভিসেস -এর পরিচালনা পর্ষদের চেয়ারপারসন। তিনি বাংলাদেশ অ্যাডমিনিস্ট্রেটিভ সার্ভিস অ্যাসোসিয়েশনের সভাপতি ছিলেন। তিনি অলাভজনক ইসাবেলা ফাউন্ডেশনের চেয়ারপারসন, যা তার মায়ের নামানুসারে। তিনি মন্ত্রিপরিষদ সচিব হিসেবে মাত্র ১৯ দিন দায়িত্ব করেন।

## প্রাথমিক জীবন
আনোয়ার ১৯৬৪ সালের ১ জানুয়ারি পূর্ব পাকিস্তানের তৎকালীন পাবনা জেলার সিরাজগঞ্জ মহকুমায় জন্মগ্রহণ করেন। আনোয়ারের মা ছিলেন সৈয়দা ইসাবেলা, একজন উল্লেখযোগ্য লেখিকা। তিনি ঢাকা রেসিডেনসিয়াল মডেল কলেজে স্কুলের পড়াশোনা শেষ করেন। তিনি ঢাকা বিশ্ববিদ্যালয় থেকে রাষ্ট্রবিজ্ঞানে এলএলবি এবং স্নাতকোত্তর সম্পন্ন করেন।

## কর্মজীবন

কবির বিন আনোয়ার ১৯৮৮ সালে বিসিএস প্রশাসন ক্যাডারে সহকারী কমিশনার হিসেবে যোগদান করেন। আনোয়ার নেদারল্যান্ডসের হেগে বাংলাদেশ দূতাবাসে প্রথম সচিব হিসেবে দায়িত্ব পালন করেছেন। ২০১৫ এবং ২০১৬ সালে, কবির a2i প্রোগ্রামের প্রকল্প পরিচালক ছিলেন। ২০১৫ সালে, মে ২০১৫-এ প্রকল্পটির জন্য ওয়ার্ল্ড সামিট অন দ্য ইনফরমেশন সোসাইটি থেকে একটি পুরস্কার পান। তিনি প্রধানমন্ত্রীর কার্যালয়ের মহাপরিচালক ছিলেন।

২২ মার্চ ২০১৮-এ আনোয়ারকে প্রধানমন্ত্রীর কার্যালয় থেকে পানিসম্পদ মন্ত্রণালয়ের সচিব এবং সেন্টার ফর এনভায়রনমেন্টাল অ্যান্ড জিওগ্রাফিক ইনফরমেশন সার্ভিসেস-এর পরিচালনা পর্ষদের চেয়ারপারসন নিযুক্ত করা হয়। তিনি ২২ জুন ২০২০-এ সিনিয়র সচিব পদে উন্নীত হন। তিনি বাংলাদেশ স্কাউটসের উন্নয়নের জন্য জাতীয় কমিটির সভাপতি এবং ৬ ডিসেম্বর ২০২০ তারিখে স্কাউটদের দ্বারা "সিলভার টাইগার" পদক লাভ করেন।

আনোয়ারকে বার্ষিক সাধারণ সভায় বাংলাদেশ অ্যাডমিনিস্ট্রেটিভ সার্ভিস অ্যাসোসিয়েশনের সভাপতি নিযুক্ত করা হয় এবং তৎকালীন সভাপতি সিনিয়র সচিব হেলালুদ্দীন আহমদের স্থলাভিষিক্ত হন। তিনি ২০২১ সালে জলবায়ু অভিযোজন শীর্ষ সম্মেলনে বক্তৃতা দিয়েছিলেন। তিনি ইনস্টিটিউট অব ওয়াটার মডেলিং -এর চেয়ারপারসন। ১৭ মার্চ ২০২১-এ, তিনি দুই দেশের মধ্যে জলসম্পদ সমস্যা নিয়ে আলোচনা করতে ভারতের পানি সম্পদ সচিব শ্রী পঙ্কজ কুমারের সাথে দেখা করেন। ২৫ জুন ২০২১ তারিখে, তিনি বাংলাদেশ পানি উন্নয়ন বোর্ডের মহাপরিচালক একেএম ওয়াহেদ উদ্দিন চৌধুরীর সাথে একটি কর্মক্ষমতা চুক্তি স্বাক্ষর করেন। ১৫ ডিসেম্বর ২০২২ তারিখে তিনি বাংলাদেশের মন্ত্রিপরিষদ সচিব হিসেবে যোগ দান করেন। ৩ জানুয়ারি ২০২৩ সালে তিনি সরকারি চাকুরি থেকে অবসর গ্রহণ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা রেসিডেনসিয়াল মডেল কলেজের প্রাক্তন শিক্ষার্থী
বিষয়শ্রেণী:১৯৬৪-এ জন্ম
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:সিরাজগঞ্জ জেলার ব্যক্তি
বিষয়শ্রেণী:বাংলাদেশের মন্ত্রিপরিষদ সচিব
সহকারী কমিশনার (বাংলাদেশ)

**বাংলাদেশে সহকারী কমিশনার** হলো বাংলাদেশের প্রশাসনিক পরিষেবার মাঠ প্রশাসনের (বিসিএস প্রশাসন ক্যাডার) প্রবেশ স্তরের পদ। বিসিএস পুলিশে সমতুল্য পদমর্যাদা হলো সহকারী পুলিশ সুপার। একজন সহকারী কমিশনার হিসেবে যোগদানের জন্য একজন ব্যক্তিকে বাংলাদেশ সিভিল সার্ভিস পরীক্ষার তিনটি ধাপে উত্তীর্ণ হতে হবে এবং বাংলাদেশের একটি সাংবিধানিক সংস্থা বাংলাদেশ পাবলিক সার্ভিস কমিশন থেকে সুপারিশ পেতে হবে। প্রশাসনের একজন সহকারী কমিশনার একজন এক্সিকিউটিভ ম্যাজিস্ট্রেট বা নির্বাহী ম্যাজিস্ট্রেট হিসাবে কাজ করেন এবং তাদের নিজ নিজ এখতিয়ারে নির্বাহী এবং সীমিত বিচারিক ক্ষমতা প্রয়োগ করতে পারেন। সাধারণত সহকারী কমিশনারবৃন্দ জেলা প্রশাসকের নিয়ন্ত্রণে জেলা প্রশাসকের কার্যালয়ে কর্মরত থাকেন। একজন সহকারী কমিশনার মাঠ প্রশাসনের নানাবিধ দায়িত্ব পালনের পাশাপাশি এক্সিকিউটিভ ম্যাজিস্ট্রেট হিসেবে আইন শৃঙ্খলা রক্ষায় মোবাইল কোর্ট পরিচালনা করে থাকেন।

## তথ্যসূত্র
গোপীনাথপুর বিএম টেকনিক্যাল কলেজ

**গোপীনাথপুর বিএম টেকনিক্যাল কলেজ**  জয়পুরহাট জেলার আক্কেলপুর উপজেলায় অবস্থিত । এটি বাংলাদেশ কারিগরি শিক্ষা বোর্ড অধীনে পরিচালিত হয়। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজ হিসাবে স্বীকৃতি পেয়েছে ।
 

## ইতিহাস
গোপীনাথপুর ইউনিয়নে একমাত্র টেকনিক্যাল কলেজ। গোপীনাথপুর বিএম টেকনিক্যাল কলেজ ২০০৬ সালে প্রতিষ্ঠা লাভ করে । এই কলেজের ইএন নাম্বার 134371  । 

## অর্জন
বিগত বৎসর গুলোতে প্রতিষ্ঠানটি স্থাপনের পর শিক্ষা ক্ষেত্রে ভাল ফলাফলের জন্য বেশ সুনাম অর্জন করেছে। রেকর্ড সংখ্যক পাশের হার এবং সর্বাধিক এ+ পাওয়ার গেীরব অর্জন এ প্রতিষ্ঠানটি করেছে। বিভিন্ন সামাজিক এবং সাংস্কৃতিক অনুষ্ঠান করায় অত্র এলাকায় কলেজটির ব্যাপক পরিচিতি রয়েছে।

## শিক্ষা কার্যক্রম

* কম্পিউটার
* ফুড এন্ড বেভারেজ
* ইলেকট্রিক্যাল

## সহশিক্ষা কর্মসূচী
* স্কাউটিং
* খেলাধুলা (অ্যাথলেটিক্স, ক্রিকেট ও ফুটবল)
* বিতর্ক
* সাংস্কৃতিক অনুষ্ঠান
* শিক্ষা সফর ইত্যাদি

## অবকাঠামো
একটি পাকা ও একটি টিনশেট  ১ তলা ভবন রয়েছে । প্রায় ৩২০ জন শিক্ষাথী রয়েছে। 

## আরও দেখুন
* বাংলাদেশের কলেজের তালিকা

## তথ্যসূত্র

বিষয়শ্রেণী:জয়পুরহাট জেলার মহাবিদ্যালয়
বিষয়শ্রেণী:আক্কেলপুর উপজেলার শিক্ষাপ্রতিষ্ঠান
অমিয়কুমার বন্দ্যোপাধ্যায়

**অমিয়কুমার বন্দ্যোপাধ্যায়** ( ১ জানুয়ারি ১৯১৬ – ১০ সেপ্টেম্বর ১৯৮৮) ছিলেন একজন পুরাতত্ত্বের বিশেষ আধিকারিক ও প্রাবন্ধিক। 
## জন্ম ও শিক্ষা জীবন
অমিয়কুমারের জন্ম অবিভক্ত বাংলার অধুনা বাংলাদেশের বরিশালে। পিতা বিপিনবিহারী বন্দ্যোপাধ্যায় নবদ্বীপ হিন্দু স্কুলের প্রধান শিক্ষক এবং অক্ষয়কুমার দত্তের প্রিয় শিষ্য ছিলেন। পডাশোনায় মেধাবী অমিয় ম্যাট্রিক ও আই.এসসি পরীক্ষায় অষ্টম স্থান অধিকার করেন। পরে অর্থনীতি নিয়ে বি.এ এবং কলকাতা বিশ্ববিদ্যালয় থেকে এম.এ পাশ করেন।

## কর্মজীবন

বিসিএস পরীক্ষায় তৃতীয় স্থান অধিকার করে প্রাদেশিক সিভিল সার্ভিসে যোগ দেন এবং প্রায় রেকর্ড সময়ে আইএএস পর্যায় উন্নীত হন। পশ্চিমবঙ্গ রাজ্য সরকারের তথ্য ও জনসংযোগ বিভাগের সচিবের পদে থাকাকালীন ১৯৭৪ খ্রিস্টাব্দে অবসর গ্রহণ করেন। তথ্য ও জনসংযোগ বিভাগে কাজের সুবাদে বাদ্যের বিভিন্ন জেলার তথ্য সম্বলিত ইতিহাস, গেজেটিয়ার প্রকাশ করেন। লেখক জীবনে ক্যামেরা হাতে বেরিয়ে পড়েছেন। ভারত, নেপাল ও শ্রীলঙ্কার অসংখ্য স্থানে ভ্রমণ করেছেন এবং দেশ বিদেশের নানা পত্র পত্রিকায় প্রধানত ইংরেজীতে সচিত্র প্রবন্ধ রচনা করেছেন। ইংরাজী হতে বাংলায় অনুবাদও করেছেন। তার রচিত গ্রন্থগুলি হল—
* *বাঁকুড়ার মন্দির*
* *বঙ্গলক্ষ্মীর ঝাঁপি*
* *রূপবতী নগরী*
* *চোখের আলোয় দেখেছিলাম*
* *দেখা হয় নাই*
* *হুগলি জেলার গেজেটিয়ার*
* *হাওড়া জেলার গেজেটিয়ার*
* *বাঁকুড়া জেলার গেজেটিয়ার*
; অনুবাদ-
* *ফ্রিডম রোড* (আজাদী সড়ক) হাওয়ার্ড ফাস্ট-এর
* *রাতের গাড়ি* আগাথা ক্রিস্টির
* *আলোক সম্পাত* আগাথা ক্রিস্টির 'থ্রি অ্যাক্ট ট্র্যাজেডি'
* *দশ পুতুল* আগাথা ক্রিস্টির
* *তিব্বতের যোগী ও তান্ত্রিকদের সান্নিধ্যে* - ডেভিড নীল এর মাই জার্নি টু লাসা’র

এছাড়াও পূর্ত বিভাগে কাজের সুবাদে পুরাতত্ব বিষয়ে সম্পাদনা করেছেন নদীয়া, হাওড়া, বাঁকুডা কোচবিহার জেলার পুরাকীর্তি।

## তথ্যসূত্র

বিষয়শ্রেণী:১৯১৬-এ জন্ম
বিষয়শ্রেণী:১৯৮৮-এ মৃত্যু
বিষয়শ্রেণী:বরিশাল জেলার ব্যক্তি
বিষয়শ্রেণী:বাঙালি লেখক
সন্ন্যাসতলী মেলা

থাম্ব|424x424পিক্সেল|সন্ন্যাসতলী মেলা  দোকান
**সন্ন্যাসতলী মেলা** জয়পুরহাট জেলার ক্ষেতলাল উপজেলা সদর থেকে ৮ কিলোমিটার দক্ষিণে মামুদপুর ইউনিয়নের মহব্বতপুর-জিয়াপুর গ্রামের তুলসীগঙ্গা নদীর কোলঘেঁষে বসে সন্ন্যাসতলীর মেলা।২০০ বছরের ঐতিহ্যবাহী সন্ন্যাসতলী মেলা।   তুলসীগঙ্গা নদীর তীরবর্তী সন্ন্যাসতলায় মন্দিরের পাশে বসে দুই দিনব্যাপী ঘুড়ির মেলা। গ্রামীণ এ মেলা সন্ন্যাসতলীর ঘুড়ির মেলা হিসেবে পরিচিত। মেলার সঠিক ইতিহাস কেউ বলতে না পারলেও জনশ্রুতি রয়েছে, সন্ন্যাসী পূজাকে ঘিরে ২০০ বছরের অধিক সময় আগে মেলাটির উৎপত্তি ঘটে। সেই থেকে প্রতিবছর বাংলা জ্যৈষ্ঠ মাসের শেষ শুক্রবার বিকেলে বসে গ্রামীণ এ মেলা। মেলায় আশপাশের গ্রাম ছাড়াও দূরদূরান্ত থেকে হাজারো মানুষের আগমন ঘটে।

## ইতিহাস
 
জ্যৈষ্ঠ মাসের শেষ শুক্রবার জয়পুরহাটের ক্ষেতলাল উপজেলার তুলসীগঙ্গা নদীর অদূরে সন্নাসতলীর বটতলায় কোনো এককাল থেকে শুরু হয়েছিল ঘুড়ির মেলা। সেই ঐতিহ্য আজও ধরে রেখেছেন সন্নাসতলী এলাকার অন্তত ৪০ গ্রামের কয়েক সহস্রাধিক মানুষ। তারই ধারাবাহিকতায় শুক্রবার মহব্বতপুর গ্রামের সন্নাসতলীতে অনুষ্ঠিত হয়ে গেল ঘুড়ি উৎসব উপলক্ষে মেলা। এক দিনের এই মেলায় কোনো নোটিশেরও দরকার হয় না। মেলার দিনক্ষণ মনে রেখে সময়মতো দোকানিদের পাশাপাশি দর্শনার্থীরা ভিড় জমান নিভৃত পল্লীর এই ঐতিহ্যবাহী মেলায়। সন্নাসতলীর এই ঘুড়ি উৎসব শুরুর দিন বিকেলে বটতলায় স্থানীয় হিন্দু সম্প্রদায় সন্নাস পূজা পালন করে। তাদের এই পূজা-অর্চনাকে ঘিরেই মূলত এ মেলার উৎপত্তি ঘটে। তবে এর গোড়া পত্তনের কথা কেউ বলতে পারেননি। প্রবীণরা শুধু এটুকু জানিয়েছেন, ২০০ বছরেরও বেশি সময় ধরে তাঁরা এ মেলার আয়োজন দেখে আসছেন।

## মেলার সময়কাল
জ্যৈষ্ঠ মাসের শেষ শুক্রবার জয়পুরহাটের ক্ষেতলাল উপজেলার তুলসীগঙ্গা নদীর অদূরে সন্নাসতলীর বটতলায় মেলা বসে । 

## কেনাকাটা

### আসবাবপত্র
মেলায় কাঠের, স্টিল ও লোহার বিভিন্ন ডিজাইনের আসববাপত্র যেগুলো অনেক সূলভ মূল্যে পাওয়া যায়।

### কসমেটিক ও গিফট সামগ্রী
মেলায় বিভন্ন জেলা হতে লোকজন উন্নতমানের কসমেটিক, খেলনা, গিফট সামগ্রী এর দোকান দেয়। সাধারণত শিশু এবং মহিলাদের ভিড় লেগে থাকে। আছে চুড়ি, কানের দুল, মালা, কাজল, মেকাপ বক্স সহ সকল সাজার জিনিস। খেলনার মধ্যে থাকে ব্যাট, বল ভিডিও গেমস ইত্যাদি।

### মিষ্টি
পোড়াদহ মেলার অন্যতম আকর্ষণ মিষ্টি। রসগোল্লা, সন্দেশ, জিলাপী, নিমকি, তিলের নাড়ু, খই, শুকনা মিষ্টি। আরও আকর্ষণীয় হল বড় বড় আকারের মিষ্টি। একেকটি মিষ্টি দেড় থেকে দুই কেজি ওজনের হয়ে থাকে।

## বিনোদন
থাম্ব|342x342পিক্সেল|সন্ন্যাসতলী মেলা নিত্য প্রয়োজনীয় সামগ্রীর দোকান
মেলায় কেনাকাটার পাশাপাশি বিনোদনের ব্যবস্থা থাকে। ছোটদের জন্য নাগড়দোলা, মিনি ট্রেন, ঘোড়ার গাড়ি, সার্কাস ইত্যাদি ও বড়দের জন্য রয়েছে মটর সাইকেল খেলা, যাত্রাপালা, সাংস্কৃতিক অনুষ্ঠান আয়োজন করা হয়।

## তথ্যসূত্র


বিষয়শ্রেণী:বাংলাদেশের মেলা
বিষয়শ্রেণী:জয়পুরহাট জেলা
কুশিয়ারা পানিবণ্টন চুক্তি

**কুশিয়ারা পানিবণ্টন চুক্তি** হলো কুশিয়ারা নদীকে কেন্দ্র করে ২০২২ সালের ৬ সেপ্টেম্বর বাংলাদেশ ও ভারতের মধ্যে স্বাক্ষরিত একটি সমঝোতা চুক্তি। এই চুক্তি অনুযায়ী বাংলাদেশ সিলেটে কুশিয়ারা নদীর রহিমপুর খাল পয়েন্টে ১৫৩ কিউসেক পানি উত্তোলন করবে।

## প্রেক্ষাপট
ভারতের মণিপুরের উত্তরে আঙ্গামীনাগা পাহাড় থেকে উৎপত্তি হয়ে বরাক নদী মণিপুরের কাছাড় জেলা ভেদ করে বদরপুর দিয়ে সিলেট হয়ে বাংলাদেশে প্রবেশ করেছে। বরাক নদী সিলেটের সীমান্তস্থিত অমলসিদ স্থান থেকে দুই শাখায় প্রবাহিত হচ্ছে। একটি সুরমা নদী অপরটি কুশিয়ারা নদী। কুশিয়ারা নদীর দৈর্ঘ্য ১২০ মাইল। এই নদীর পানি রহিমপুর খাল দিয়ে কৃষিকাজে ব্যবহারের কাজে ভারতে আপত্তি ছিল দীর্ঘদিনের। এই আপত্তির নিরসনে ২০২১ সালের জানুয়ারির দিকে যৌথ নদী কমিশনের ওয়ার্কিং গ্রুপের সভায় আলোচনা শুরু হয়। ২৫ আগস্ট বাংলাদেশ ও ভারতের যৌথ নদী কমিশনের (জেআরসি) মন্ত্রী পর্যায়ের বৈঠকে ভারত থেকে সিলেটে প্রবাহিত কুশিয়ারা নদীর পানি প্রত্যাহারে একটি সমঝোতা স্মারকের খসড়া চূড়ান্ত করা হয়। বাংলাদেশের পক্ষে পানিসম্পদ প্রতিমন্ত্রী জাহিদ ফারুক ও ভারতের জলশক্তিমন্ত্রী গজেন্দ্র সিং শেখাওয়াত নিজ নিজ দেশের প্রতিনিধিদলের নেতৃত্ব দেন। ৬ সেপ্টেম্বর বাংলাদেশের প্রধানমন্ত্রী শেখ হাসিনা এবং ভারতের প্রধানমন্ত্রী নরেন্দ্র মোদির মধ্যে এটি সহ ৭টি সমঝোতা স্মারক স্বাক্ষরিত হয়। এই সমঝোতায় ভারত বাংলাদেশকে কুশিয়ারা নদীর রহিমপুর পয়েন্ট থেকে ১৫৩ কিউসেক পানি প্রত্যাহার করতে দিতে রাজি হয়।

## চুক্তির সুবিধা
রহিমপুর পয়েন্টের সাতটি উপজেলায় সেচের জন্য কোন পানি পাওয়া যেত না এবং শুষ্ক মৌসুমে পুরো অঞ্চলটিতে কোন কৃষি কাজ করা যেত না। সেচের পানির অভাবে বছরের বেশিরভাগ সময় ওই পুরো অঞ্চলে কৃষি জমি পুরোপুরি ফসল শূন্য হয়ে থাকে। ২০১১ থেকে ২০১৫ সালের মধ্যে বাংলাদেশ রহিমপুর পয়েন্টে একটি পাম্প-হাউজ ও একটি বাঁধ নির্মাণ করে। সুরমা-কুশিয়ারা প্রকল্প সেটি বাস্তবায়নে কাজ করে পানি উন্নয়ন বোর্ড। চুক্তির ফলে এই অঞ্চলের লক্ষাধিক মানুষ উপকৃত হবে। এ খালের ভাটিতে থাকা হাওরাঞ্চলেও বোরো চাষাবাদ সম্ভব হবে, মৎস চাষ বাড়বে।

## প্রতিক্রিয়া
বাংলাদেশের পররাষ্ট্র প্রতিমন্ত্রী শাহরিয়ার আলম এই চুক্তিকে বাংলাদেশের জন্য বড় অর্জন হিসেবে অভিহিত করেন।

## আরও দেখুন

* গঙ্গার জল বণ্টন

## তথ্যসূত্র

বিষয়শ্রেণী:বাংলাদেশ–ভারত সম্পর্ক
বিষয়শ্রেণী:বাংলাদেশের চুক্তি
বিষয়শ্রেণী:বাংলাদেশের নদী
বিষয়শ্রেণী:আসামের নদী
বিষয়শ্রেণী:পানি ও রাজনীতি
বিষয়শ্রেণী:২০২২-এর বৈদেশিক চুক্তি
বিষয়শ্রেণী:ভারতীয় প্রজাতন্ত্রের বৈদেশিক চুক্তি
বিষয়শ্রেণী:বাংলাদেশে পানি সরবরাহ ও পয়ঃনিষ্কাশন
বিষয়শ্রেণী:বাংলাদেশ-ভারত চুক্তি
দারুল উলুম কামিল মাদ্রাসা, চট্টগ্রাম

**দারুল উলুম কামিল মাদ্রাসা, চট্টগ্রাম** বাংলাদেশের একটি উল্লেখযোগ্য কামিল (অনার্স মাস্টার্স) আলিয়া মাদ্রাসা। এটি স্থানীয় ব্যক্তিত্ব চান্দমিয়া সওদাগরের পৃষ্ঠপোষকতায় ১৯১৩ সালে চট্টগ্রাম শহরে প্রতিষ্ঠিত হয়। তবে এই মাদ্রাসা প্রতিষ্ঠার পিছনে মাওলানা খলিলুর রহমান বাগবানী, সুফি আহসান উল্লাহ, মোহাব্বত আলী রামুবী, ফয়জুল করিম প্রভৃতি আলেমের প্রত্যক্ষ অবদান ছিলো। মাদ্রাসাটি বর্তমানে ইসলামি আরবি বিশ্ববিদ্যালয়ের অধিভুক্ত।

## ইতিহাস
চট্টগ্রাম জেলার চান্দগাঁও থানার মুন্সি কাছিম আলীর পুত্র হাজী চান্দমিয়া সওদাগর একটি মাদ্রাসা প্রতিষ্ঠার চিন্তা করেন, এই চিন্তা থেকেই তিনি মাদ্রাসায় আর্থিক সাহায্য করেন। মাদ্রাসাটি প্রতিষ্ঠার ব্যাপারে স্থানীয় বিভিন্ন ব্যক্তিবর্গ সাহায্য করেছিলেন। চট্টগ্রাম মুহসিনিয়া মাদ্রাসার হেড মাওলানা মুহাদ্দিস মুহাম্মাদ হাছান (১৮৫০-১৯২০) মাদ্রাসার প্রথম পৃষ্ঠপোষক ছিলেন।

এছাড়াও অনেক আলেম এটি প্রতিষ্ঠার জন্য কাজ করেছিলেন, এদের মধ্যে খলিলুর রহমান বাগবানী, সুফি আহসান উল্লাহ, মোহাব্বত আলী রামুবী, ফয়জুল করিম, মোহাম্মাদ ইসহাক, এম এম রহিম উদ্দিন, নজির আহমদ, আব্দুল লতিফ, এডভোকেট আতাউর রহমান প্রভৃতি উল্লেখযোগ্য।

২০০৬ সালের পূর্ব পর্যন্ত বাংলাদেশের আলিয়া সকল মাদ্রাসার সমস্ত পরীক্ষা বাংলাদেশ মাদ্রাসা শিক্ষাবোর্ড আলিয়া মাদ্রাসা পরীক্ষা নিয়ন্ত্রণ করত। ২০০৬ সালের **ইসলামী বিশ্ববিদ্যালয় সংশোধনী আইন, ২০০৬** মোতাবেক মাদ্রাসাটি ইসলামী বিশ্ববিদ্যালয় কুষ্টিয়ার অধিভুক্ত হয়। এরপরে ২০১৬ সালে মাদ্রাসা শিক্ষাকে আরও আধুনিকায়ন করার জন্য ইসলামি আরবি বিশ্ববিদ্যালয় প্রতিষ্ঠা করা হয়, এবং এর ফলে আলিয়া মাদ্রাসাগুলোকে বিশ্ববিদ্যালয়টির আওতাধীন করা হয়।

## শিক্ষা কার্যক্রম
মাদ্রাসাটিতে প্রাথমিক শিক্ষাস্তর ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত রয়েছে। এছাড়াও মাদ্রাসার দাখিল এবং আলিম উভয় স্তরে বিজ্ঞান ও মানবিক শাখা বিদ্যমান রয়েছে। মাদ্রাসার শিক্ষার্থীরা পড়াশোনা সংক্রান্ত বিভিন্ন প্রতিযোগিতায় অংশগ্রহণ করে থাকে। বিজ্ঞান বিভাগের শিক্ষার্থীরা বিজ্ঞান মেলায় অংশগ্রহণ করে থাকে। এছাড়াও এই মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে। ফাজিল ও কামিল পর্যায়ের ছাত্রদের বিষয়ভিত্তিক গবেষণার সুযোগ রয়েছে।

## অধ্যক্ষের তালিকা

* মাওলানা মুহাম্মাদ মুসেইন ভুইয়া (০১ জানুয়ারি ২০১৩ - ২২ অগাস্ট ২০১৫)
* মাওলানা মাহবুবুল আলম সিদ্দিকী (২২ অগাস্ট ২০১৫ - ০৫ এপ্রিল ২০১৮)

## উল্লেখযোগ্য ব্যক্তি
* আ ফ ম খালিদ হোসেন—বাংলাদেশের অন্তর্বর্তীকালীন সরকারের ধর্ম বিষয়ক মন্ত্রণালয়ের উপদেষ্টা।
* নুরুল ইসলাম (সংগঠক)—চট্টগ্রামের সংগঠক
* মোহাম্মাদ ফখরুদ্দীন (শিক্ষক)—হাদীস বিশারদ, ইসলামি পণ্ডিত। 
* শাহ কুতুব উদ্দিন - বাংলাদেশী ইসলামি পণ্ডিত, আরবি ভাষাবিদ।
* চট্রগ্রামের রাউজানস্থ কাগতিয়া আলীয়া গাউছুল আজম  দরবার শরীফ ও কাগতিয়া এশাতুল উলুম কামিল এম এ  মাদ্রাসার সাবেক অধ্যক্ষ ও প্রধান পৃষ্ঠপোষক এবং  চট্টগ্রাম মহানগর কাগতিয়া কামিল এম এ মাদরাসার প্রতিষ্ঠাতা কাগতিয়া আলীয়া গাউছুল আজম দরবার শরীফের মহান মোর্শেদ আওলাদে রাসূল(সাঃ) হজরত শায়খ ছৈয়দ গাউছুল আজম (রাঃ) এই মাদ্রাসার ছাত্র ছিলেন।কামিল হাদীস(টাইটেল) পাশ করেন।
* 

## আরও দেখুন

* বাংলাদেশ মাদ্রাসা শিক্ষাবোর্ড
* ইসলামী বিশ্ববিদ্যালয় কুষ্টিয়া

## তথ্যসূত্র

বিষয়শ্রেণী:চট্টগ্রাম জেলার আলিয়া মাদ্রাসা
বিষয়শ্রেণী:১৯১৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯১৩-এ ব্রিটিশ ভারতে প্রতিষ্ঠিত
বিষয়শ্রেণী:বাংলাদেশের কামিল মাদ্রাসা
সুরাট এজেন্সি

সংযোগ=//upload.wikimedia.org/wikipedia/commons/thumb/f/fc/Surat Agency with all princely states with labels British India 1880-1933.svg/350px-Surat Agency with all princely states with labels British India 1880-1933.svg.png|থাম্ব|350x350পিক্সেল| ব্রিটিশ ভারতের ১৮৮০-১৯৩৩ সময়কালে নামসহ সুরাট এজেন্সি সকল দেশীয় রাজ্য
সংযোগ=//upload.wikimedia.org/wikipedia/commons/thumb/8/84/Bansda and Dharampur, 1896.jpg/220px-Bansda and Dharampur, 1896.jpg|থাম্ব| বাঁশদা ও ধরমপুর, ১৮৯৬

**সুরাট এজেন্সি** ছিল ব্রিটিশ ভারতের বোম্বে প্রেসিডেন্সির আওতাধীন একটি অন্যতম এজেন্সি। 

## ইতিহাস
এই এজেন্সিটি ১৯ শতকে খানদেশ অঞ্চলের নামাসুসারে **খানদেশ এজেন্সি** হিসাবে গঠিত হয়েছিল। পরে ১৮৮০ সালে খণ্ডেশ এজেন্সি বিলুপ্ত করে এর নামকরণ করা হয় সুরাট এজেন্সি। ১৯০০ সালের দিকে এই এজেন্সিতে ডাংগ রাজ্যগুলোকে অন্তর্ভুক্ত করা হয়। পরবর্তীতে ১৯৩৩ সালে এটি বিলুপ্ত করে বরোদা ও গুজরাট রাজ্য এজেন্সির সাথে একীভূত করা হয়।

অবশেষে ১৯৪৪ সালে ব্রিটিশ শাসনের শেষদিকে বরোদা ও গুজরাট স্টেট এজেন্সি পশ্চিম ভারত রাজ্য এজেন্সির সাথে একীভূত হয়ে বৃহত্তর বরোদা, পশ্চিম ভারত ও গুজরাট রাজ্য এজেন্সি গঠন করা হয়।

সুরাট এজেন্সির সদর দপ্তর ছিল সুরাটে। ব্রিটিশ রাজ কর্তৃক নিয়োগকৃত একজন রাজনৈতিক এজেন্ট সেখানে নিয়োজিত ছিলেন। তার দ্বায়িত্ব ছিল  বোম্বেতে রাজনৈতিক দপ্তরের অফিসে রিপোর্ট করা। 

## অন্তর্ভূক্ত রাজ্য
এজেন্সিটিতে তিনটি ৯-বন্দুকের স্যালুটধারী দেশীয় রাজ্য এবং ডাংগ রাজ্যগুলো অন্তর্ভুক্ত ছিল। 

### স্যালুট রাজ্য

* সচিন
* বাঁশদা
* ধরমপুর

### ডাংগ রাজ্যসমূহ
**ডাংগ রাজ্যগুলো** ছিল গুজরাট রাজ্যের ডাংগ জেলায় অবস্থিত একগুচ্ছ ছোট রাজ্য।

## আরও দেখুন

* পশ্চিম ভারত রাজ্য এজেন্সির

## তথ্যসূত্র



বিষয়শ্রেণী:বোম্বে প্রেসিডেন্সি
বিষয়শ্রেণী:১৮৮০-এ ভারতে প্রতিষ্ঠিত
বিষয়শ্রেণী:গুজরাতের ইতিহাস
বিষয়শ্রেণী:ব্রিটিশ ভারতের এজেন্সি
বিষয়শ্রেণী:১৯৩৩-এ ভারতে বিলুপ্ত
অন দ্য টার্নিং অ্যাওয়ে

"**অন দ্য টার্নিং অ্যাওয়ে**" ব্রিটিশ রক ব্যান্ড পিংক ফ্লয়েডের একটি গান, যেটি তাদের ১৯৮৭ সালের *[[অ্যা মৌমানট্রি ল্যাপ্‌স অব রিজন]]* অ্যালবামে প্রকাশিত হয়। ১৯৮৭-৮৯ সালে তাদের অ্যা মৌমানট্রি ল্যাপ্‌স অব রিজন বিশ্ব সফরে গানটি সরাসরি শোগুলির মধ্যে প্রধান ছিল এবং ১৯৯৪ সালের দ্য ডিভিশন বেল সফরের সময় এটি পরিবেশন করা হয়েছিল। ডেভিড গিলমার গানটি তার ২০০৬ সালের অন অ্যান আইল্যান্ড সফরে একবার পরিবেশন করেছিলেন। সরাসরি রেকর্ডিংগুলি পিংক ফ্লয়েডের *[[ডেলিকেট সাউন্ড অব থান্ডার]]* (১৯৮৮) এবং গিলমারের *[[লাইভ ইন গডানস্কে]]* (২০০৮) অ্যালবামে বিদ্যমান।

## কভার
রিচি হ্যাভেন্স তার ১৯৯৮ সালের সফরের সময় গানটি সরাসরি (এনকোর হিসাবে) পরিবেশন করেন। প্রোগ্রেসিভ মেটাল ব্যান্ড ওশেন্স অব সলুম্বার তাদের ২০১৫ সালের ইপি, "ব্লু" অ্যালবামে গানটি কভার করেছে।

## তথ্যসূত্র

## বহিঃসংযোগ

বিষয়শ্রেণী:১৯৮৭-এর একক
বিষয়শ্রেণী:১৯৮৭-এর গীতিনাট্য
বিষয়শ্রেণী:লোক রক গান
বিষয়শ্রেণী:হার্ড রক গীতিনাট্য
বিষয়শ্রেণী:ডেভিড গিলমোর রচিত গান
বিষয়শ্রেণী:অ্যান্থনি মুর রচিত গান
বিষয়শ্রেণী:বব এজরিন প্রযোজিত গানের রেকর্ডিং
বিষয়শ্রেণী:ডেভিড গিলমোর প্রযোজিত গানের রেকর্ডিং
বিষয়শ্রেণী:কলাম্বিয়া রেকর্ডসের একক
বিষয়শ্রেণী:ইএমআই রেকর্ডসের একক
বিষয়শ্রেণী:পিংক ফ্লয়েডের গান
বিষয়শ্রেণী:বিক্ষোভের গান
বিষয়শ্রেণী:দারিদ্র্য সম্পর্কে গান
এক্তোর বেয়েরিন

**এক্তোর বেয়েরিন মরুনো** (জন্ম: ১৯ মার্চ ১৯৯৫) একজন পেশাদার ফুটবলার যিনি পর্তুগীজ প্রিমেইরা লিগার দল স্পোর্টিং সিপি এবং স্পেন জাতীয় দল এর হয়ে ডান পার্শ্বীয় রক্ষণভাগের খেলোয়াড় হিসেবে খেলেন।

বেয়েরিনের ফুটবলার জীবনের হাতেখড়ি হয় বার্সেলোনার যুব প্রকল্প লা মাসিয়ায়। পরবর্তীতে তিনি ইংরেজ ক্লাব আর্সেনাল এর যুব প্রকল্পে যোগদান করেন। ২০১৩ সালে আর্সেনালের হয়ে তার পেশাদার ফুটবলার জীবন শুরু হয়। আর্সেনালে থাকাকালীন সময়ে তিনি ২০১৩–১৪ মৌসুম ওয়াটফোর্ড এ এবং ২০২১–২২ মৌসুম বেতিস এ ধারে কাটান। ২০২২–২৩ মৌসুমের শুরুতে তিনি তার শৈশবের ক্লাব বার্সেলোনায় প্রত্যাবর্তন করেন। ২০২২-২৩ মৌসুমের দ্বিতীয়ার্ধে তিনি পর্তুগীজ লিগের দল স্পোর্টিং সিপিতে যোগদান করেন।

বেয়েরিন স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৯ ও স্পেন অনূর্ধ্ব-২১ দলের হয়ে খেলেছেন। অনূর্ধ্ব-২১ দলের হয়ে তিনি ২০১৭ সালে উয়েফা ইউরোপীয় অনূর্ধ্ব-২১ চ্যাম্পিয়নশিপে রানার-আপ হওয়ার কৃতিত্ব অর্জন করেন। ২০১৬ সালের ২৯ মে বসনিয়া ও হার্জেগোভিনার বিপক্ষে তার স্পেন জাতীয় দল-এ অভিষেক হয়।

## পরিসংখ্যান
### ক্লাব

### আন্তর্জাতিক

## সম্মাননা
### ক্লাব
; আর্সেনাল
* এফএ কাপ: ২০১৪–১৫, ২০১৬–১৭, ২০১৯–২০
* এফএ কমিউনিটি শিল্ড: ২০১৫, ২০১৭, ২০২০
* ফুটবল লিগ কাপ রানার-আপ: ২০১৭–১৮

; রিয়াল বেতিস
*কোপা দেল রেই: ২০২১–২২

; বার্সেলোনা
*লা লিগা: ২০২২–২৩

### জাতীয়
; স্পেন অনূর্ধ্ব-২১
* উয়েফা ইউরোপীয় অনূর্ধ্ব-২১ চ্যাম্পিয়নশিপ রানার-আপ: ২০১৭

### ব্যক্তিগত
* উয়েফা ইউরোপীয় অনূর্ধ্ব-১৯ চ্যাম্পিয়নশিপ টুর্নামেন্টসেরা দল: ২০১৩
* বর্ষসেরা কাতালান যুব খেলোয়াড়: ২০১৫
* পিএফএ বর্ষসেরা দল: ২০১৫–১৬

## তথ্যসূত্র

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:আর্সেনাল ফুটবল ক্লাবের খেলোয়াড়
বিষয়শ্রেণী:ওয়াটফোর্ড ফুটবল ক্লাবের খেলোয়াড়
বিষয়শ্রেণী:রিয়াল বেতিসের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:এফএ কাপ ফাইনালের খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:স্পেনীয় প্রবাসী পুরুষ ফুটবলার
বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ
বিষয়শ্রেণী:স্পোর্টিং সিপি-এর ফুটবলার
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:বার্সেলোনার ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:পর্তুগালে প্রবাসী পুরুষ ফুটবলার
দ্বারকা (দ্ব্যর্থতা নিরসন)

**দ্বারকা** উল্লেখ করতে পারে:
## স্থান
* দ্বারকা, গুজরাটের প্রাচীন শহর, মহাভারতে যদুদের রাজধানী
:* দ্বারকা-কম্বোজ রুট, প্রাচীন বাণিজ্য-রুট এবং সিল্ক রোডের শাখা
* দ্বারকা, গুজরাট, দ্বারকা নামেও পরিচিত
:* দ্বারকা (গুজরাটের বিধানসভা কেন্দ্র), গুজরাটের একটি বিধানসভা কেন্দ্র।
:* দ্বারকাধীশ মন্দির, ভগবান কৃষ্ণকে উৎসর্গ করা হিন্দু মন্দির।
:* দ্বারকা পিঠা, গুজরাটের মঠ।
* দেবভূমি দ্বারকা জেলা, গুজরাটের জেলা।
* দ্বারকা নদী, ভাগীরথীর উপনদী।
* বেত দ্বারকা, দ্বারকা (গুজরাট) শহরের কাছে একটি দ্বীপ
* দ্বারকা, দিল্লি, দিল্লির সাব সিটি, দ্বারকা নামেও পরিচিত
:* দ্বারকা (দিল্লি বিধানসভা কেন্দ্র), দিল্লির বিধানসভা কেন্দ্র
:* দ্বারকা বাওলি, দিল্লির সোপান
* দ্বারকা নগর, বিশাখাপত্তনমের এলাকা
:* দ্বারকা নগর, কাদাপা, অন্ধ্রপ্রদেশের গ্রাম
* দ্বারকা তিরুমালা, অন্ধ্র প্রদেশের শহর
:* দ্বারকা তিরুমালা মণ্ডল, অন্ধ্র প্রদেশের তহসিল
:* ভেঙ্কটেশ্বর মন্দির, দ্বারকা তিরুমালা, বৈষ্ণব মন্দির

বিষয়শ্রেণী:দ্ব্যর্থতা নিরসন পাতা
উদ্বায়িতা

[থাম্ব|[ব্রোমাইন তরল দ্রুত কক্ষ তাপমাত্রায় বাষ্পে রূপান্তরিত হয়, অর্থাৎ এটির উদ্বায়িতা উচ্চ।]]
রসায়নবিদ্যায় **উদ্বায়িতা** বলতে পদার্থের একটি ঔপাদানিক ধর্মকে বোঝায়, যা দিয়ে ঐ পদার্থটির দ্রুত বাষ্পীভূত হওয়ার প্রবণতাকে নির্দেশ করা হয়। একটি প্রদত্ত তাপমাত্রা ও চাপে একটি উচ্চমাত্রায় উদ্বায়ী পদার্থের বাষ্প হিসেবে বিরাজ করার সম্ভাবনা বেশি; অন্যদিকে নিম্নমাত্রায় উদ্বায়ী পদার্থের তরল বা কঠিন হিসেবে বিরাজ করার সম্ভাবনা বেশি। কোনও বাষ্পের ঘনীভূত হয়ে তরল বা কঠিনে পরিণত হবার প্রবণতাকেও উদ্বায়িতা দিয়ে নির্দেশ করা যায়। কম উদ্বায়ী পদার্থগুলি উচ্চমাত্রায় উদ্বায়ী পদার্থগুলির তুলনায় বাষ্পীয় অবস্থা থেকে অধিকতর দ্রুত ঘনীভূত হতে পারে।
কোনও পদার্থের দলের মধ্যে সেগুলি বায়ুমণ্ডলে উন্মুক্ত থাকলে কত দ্রুত বাষ্পীভূত বা ঊর্ধ্বপাতিত হয়, সে ব্যাপারটি তুলনা করে দলটির বিভিন্ন পদার্থের উদ্বায়িতার পার্থক্য পর্যবেক্ষণ করা সম্ভব। একটি বেশি উদ্বায়ী পদার্থ যেমন ডাক্তারি অ্যালকোহল (আইসোপ্রোপাইল অ্যালকোহল) খুব দ্রুত বাষ্পীভূত হয়ে যায়, অন্যদিকে কম উদ্বায়ী পদার্থ যেমন উদ্ভিজ্জ তেল ঘনীভূত থাকবে। সাধারণভাবে কঠিন পদার্থগুলি তরল পদার্থের চেয়ে অনেক কম উদ্বায়ী, তবে এর কিছু ব্যতিক্রম আছে। যেসব কঠিন পদার্থ ঊর্ধ্বপাতিত হতে পারে (অর্থাৎ সরাসরি কঠিন থেকে বায়বীয় বা বাষ্পীয় দশায় রূপান্তরিত হতে পারে) যেমন শুষ্ক বরফ (কঠিন কার্বন ডাই-অক্সাইড) বা আয়োডিন মান অবস্থায় কিছু তরলের সমান হারে বাষ্পীভূত হতে পারে।

## তথ্যসূত্র

## বহিঃসংযোগ
* Volatility from ilpi.com
* 

বিষয়শ্রেণী:ভৌত রসায়ন
বিষয়শ্রেণী:রাসায়নিক ধর্ম
বিষয়শ্রেণী:তাপগতীয় ধর্ম
বিষয়শ্রেণী:প্রকৌশল তাপগতিবিজ্ঞান
বিষয়শ্রেণী:গ্যাস
মার্কোস আলোনসো

**মার্কোস আলোনসো মেন্দোসা** (জন্ম: ২৮ ডিসেম্বর ১৯৯০) একজন পেশাদার ফুটবলার যিনি স্পেনীয় লা লিগার দল বার্সেলোনা এবং স্পেন জাতীয় দলের হয়ে বাম পার্শ্বীয় রক্ষণভাগের খেলোয়াড় হিসেবে খেলেন।

আলোনসোর ফুটবলার জীবনের হাতেখড়ি হয় রিয়াল মাদ্রিদ এর যুব প্রকল্পে। ২০০৮ সালে রিয়াল মাদ্রিদ কাস্তিয়ার হয়ে তার পেশাদার ফুটবলার জীবন শুরু হয়। ২০০৯ সালে রিয়াল মাদ্রিদ মূল দলে তার অভিষেক হয়। কিন্তু রিয়াল মাদ্রিদের হয়ে তার পরবর্তীতে আর খেলার সুযোগ হয় নি। ২০১০ সালে তিনি ইংরেজ ক্লাব বোল্টন ওয়ান্ডারার্স এ যোগদান করেন। সেখানে তিন মৌসুম খেলার পর তিনি ইতালীয় ক্লাব ফিওরেন্তিনা তে যোগদান করেন। ২০১৩–১৪ মৌসুমের দ্বিতীয়ার্ধে তিনি ধারে ইংরেজ দ্বিতীয় বিভাগের দল সান্ডারল্যান্ড এর হয়ে খেলেন। ২০১৬ সালে তিনি আবার ইংল্যান্ডে ফিরে আসেন চেলসির হয়ে খেলার জন্য। চেলসিতে আলোনসো তার ক্যারিয়ারের সবচেয়ে উজ্জ্বল সময় কাটান। এই ক্লাবের হয়ে তিনি একটি প্রিমিয়ার লিগ শিরোপার পাশাপাশি একটি উয়েফা ইউরোপা লিগ, একটি উয়েফা চ্যাম্পিয়নস লিগ এবং একটি ফিফা ক্লাব বিশ্বকাপ জয়ের কৃতিত্ব অর্জন করেন। ২০২২ সালে তিনি স্পেনের ক্লাব বার্সেলোনায় যোগদান করেন।

আলোনসো স্পেন অনূর্ধ্ব-১৯ দলের হয়ে খেলেছেন। ২০১৮ সালের ২৭ মার্চ আর্জেন্টিনার বিপক্ষে তার স্পেন জাতীয় দল-এ অভিষেক হয়। তিনি ২০২০–২১ উয়েফা নেশনস লিগ-এ রানার-আপ হওয়া স্পেন দলের অংশ ছিলেন।

## পরিসংখ্যান
### ক্লাব

### আন্তর্জাতিক

## অর্জন ও সম্মাননা
### ক্লাব
; সান্ডারল্যান্ড
* ফুটবল লিগ কাপ রানার-আপ: ২০১৩–১৪

; চেলসি
* প্রিমিয়ার লিগ: ২০১৬–১৭
* এফএ কাপ: ২০১৭–১৮; রানার-আপ: ২০১৬–১৭, ২০১৯–২০, ২০২০–২১, ২০২১–২২
* উয়েফা চ্যাম্পিয়নস লিগ: ২০২০–২১
* উয়েফা ইউরোপা লিগ: ২০১৮–১৯
* উয়েফা সুপার কাপ: ২০২১
* ফিফা ক্লাব বিশ্বকাপ:২০২১
* ফুটবল লিগ কাপ রানার-আপ: ২০১৮–১৯, ২০২১–২২

### জাতীয়
; স্পেন
* উয়েফা নেশনস লিগ রানার-আপ: ২০২০–২১

### ব্যক্তিগত
* পিএফএ বর্ষসেরা দল: ২০১৭–১৮ প্রিমিয়ার লিগ

## তথ্যসূত্র

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রিয়াল মাদ্রিদ কাস্তিয়ার খেলোয়াড়
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:বোল্টন ওয়ান্ডারার্স ফুটবল ক্লাবের খেলোয়াড়
বিষয়শ্রেণী:এসিএফ ফিওরেন্তিনার খেলোয়াড়
বিষয়শ্রেণী:সান্ডারল্যান্ড এএফসির খেলোয়াড়
বিষয়শ্রেণী:চেলসি ফুটবল ক্লাবের খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:এফএ কাপ ফাইনালের খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:স্পেনীয় প্রবাসী পুরুষ ফুটবলার
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ
বিষয়শ্রেণী:ইতালিতে স্পেনীয় প্রবাসী ক্রীড়াবিদ
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:সেলতা ভিগোর খেলোয়াড়
বিষয়শ্রেণী:মাদ্রিদের ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
খানদেশ

**খানদেশ** হলো মধ্য ভারতের একটি ভৌগোলিক অঞ্চল, এটি মহারাষ্ট্রের উত্তর-পশ্চিম অংশ এবং মধ্যপ্রদেশের বুরহানপুর জেলার অংশ নিয়ে গঠিত।

এই অঞ্চলের বহুল প্রচলিত ভাষাটি হচ্ছে আহিরানি ভাষা, তবে এই অঞ্চলের নাম অনুযায়ী ভাষাটিকে খানদেশি ভাষা বলা হয়।

মারাঠির সাথে এই ভাষার পারস্পরিক বোধগম্যতার কারণে অনেক সময় ভাষাটিকে মারাঠি ভাষার উপভাষা হিসেবে বিবেচনা করা হয়, এবং সে কারণেই এই অঞ্চলের মানুষ ভাষা হিসেবে মরঠিকে বেছে নেয়, ফলে আদমশুমারিতে এর ভাষাভাষীর সংখ্যা কম মনে হয়।

## ভূগোল
খানদেশ পশ্চিম ভারতে মহারাষ্ট্রের উত্তর-পশ্চিম কোণে, তাপ্তি নদীর উপত্যকায় অবস্থিত। এটি উত্তরে সাতপুরা রেঞ্জ দ্বারা, পূর্বে বেরার (ভারহাদ) অঞ্চল দ্বারা, দক্ষিণে অজন্তার পাহাড় (মহারাষ্ট্রের মারাঠওয়াড়া অঞ্চলের অন্তর্গত) এবং পশ্চিমে পশ্চিমঘাট পর্বতমালার উত্তরাংশ দ্বারা আবদ্ধ।

এই অঞ্চলের প্রধান প্রাকৃতিক বৈশিষ্ট্য হল তাপি নদী। দাক্ষিণাত্যের বাকি অংশের বিপরীতে, যার নদীগুলি পশ্চিমঘাটে উঠে বঙ্গোপসাগরে পূর্ব দিকে প্রবাহিত হয়, তাপি দক্ষিণ মধ্যপ্রদেশের হেডওয়াটার থেকে আরব সাগরে খালি হয়ে পশ্চিম দিকে প্রবাহিত হয়। তাপি নদীর তেরোটি প্রধান উপনদীর উৎপত্তি খানদেশে অঞ্চলে। এই নদীগুলির মধ্যে কোনটিই নৌচলাচলের যোগ্য নয়, এবং তাপি একটি গভীর খাতে প্রবাহিত হয় যা ঐতিহাসিকভাবে সেচের জন্য ব্যবহার করা কঠিন করে তুলেছে। খানদেশ অঞ্চলের অধিকাংশ এলাকা তাপি নদীর দক্ষিণে অবস্থিত এবং গিরনা, বোরি এবং পাঞ্জরা ইত্যাদি উপনদীর মাধ্যমে নিষ্কাশিত হয়। তাপির উত্তরে পলল সমভূমিতে খানদেশের কিছু উর্বর এলাকা রয়েছে এবং ধিরে ধিরে উচু হয়ে সাতপুরা পাহাড়ের দিকে উচ্চভূমিতে মিশেছে। অনুর্বর নিম্ন পাহাড়ের সম্বলিত কিছু এলাকা ছাড়া মধ্য ও পূর্বের এলাকাগুলো সমতল। উত্তর ও পশ্চিমে, সমভূমি এলাকটি রুক্ষ পাহাড়ে উত্থিত হয়ে ঘন জঙ্গলে পরিণত হয়েছে এবং এই এলাকায় মূলত ভীল উপজাতি মানুষ বসবাস করে।

## <span id=".E0.A6.86.E0.A6.B0.E0.A6.93_.E0.A6.A6.E0.A7.87.E0.A6.96.E0.A7.81.E0.A6.A8"></span><span class="mw-headline" id="আরও_দেখুন">আরও দেখুন</span>

## তথ্যসূত্র

## বহিঃসংযোগ
* ইম্পেরিয়াল গেজেটিয়ার অফ ইন্ডিয়া, অনু. ১৫, পৃ. ২২৫-২৪০ 

বিষয়শ্রেণী:ঐতিহাসিক অঞ্চল
বিষয়শ্রেণী:মহারাষ্ট্রের অঞ্চল
সিদ্দিকুর রহমান চৌধুরী

**সিদ্দিকুর রহমান চৌধুরী** বাংলাদেশের সাবেক অর্থ সচিব এবং সোশ্যাল মার্কেটিং কোম্পানির চেয়ারপারসন। তিনি অগ্রণী ব্যাংক, সাধারণ বীমা কর্পোরেশন এবং সোনালী ব্যাংকের সাবেক চেয়ারম্যান। তিনি এমআইডিএএস ফাইন্যান্সিং লিমিটেডের স্বাধীন পরিচালক।

## জীবনের প্রথমার্ধ
চৌধুরী ১৯৪৯ সালে পাকিস্তানের পূর্ব পাকিস্তানের সিলেট জেলায় জন্মগ্রহণ করেন। তিনি ঢাকা বিশ্ববিদ্যালয় থেকে রসায়নে স্নাতক ও স্নাতকোত্তর সম্পন্ন করেন। তিনি কানেকটিকাট বিশ্ববিদ্যালয় থেকে ডিপ্লোমাও করেছেন।

## কর্মজীবন
১৯৭৭ সালে, চৌধুরী বাংলাদেশ সিভিল সার্ভিসের অ্যাডমিন শাখায় যোগদান করেন।

চৌধুরী ২০০৬ সালে অর্থমন্ত্রী এম সাইফুর রহমানের অধীনে অর্থ মন্ত্রণালয়ের অর্থ বিভাগের সচিব ছিলেন। সে বছর তিনি অর্থ সচিব হন। ২০০৬ সালের জুলাইয়ে, তিনি মিডিয়াকে বলেছিলেন যে নির্বাচন কমিশন সচিবালয়ের অনুরোধকৃত তহবিল ছাড়ার আগে জিনিসগুলি যাচাই করতে কিছুটা সময় লাগবে।

২০০৭ সালে, অগ্রণী ব্যাংকের চেয়ারম্যান হিসাবে, চৌধুরী ব্যাংকটিকে একটি পাবলিক লিমিটেড কোম্পানিতে পরিণত করার পদক্ষেপ নেন।

১৯ মার্চ ২০১৪-এ, চৌধুরী MIDAS ফাইন্যান্সিং লিমিটেডের একজন স্বাধীন পরিচালক হন। তিনি ন্যাশনাল হাউজিং ফাইন্যান্স অ্যান্ড ইনভেস্টমেন্টস লিমিটেডের একজন স্বাধীন পরিচালক। তিনি ম্যাক্সওয়েল স্ট্যাম্পের SPFMSP প্রকল্পের দলনেতা হিসেবে দায়িত্ব পালন করেন। তিনি সেপ্টেম্বর ২০১৫ তারিখে সাবেক অর্থমন্ত্রী এম সাইফুর রহমানের সম্মানে আয়োজিত একটি স্মরণসভায় অংশগ্রহণ করেন।

চৌধুরী ২০১৭ সালের সেপ্টেম্বরে দুই বছরের মেয়াদে সোশ্যাল মার্কেটিং কোম্পানির চেয়ারম্যান হন। চৌধুরী ৭ সেপ্টেম্বর ২০১৯-এ সোশ্যাল মার্কেটিং কোম্পানির চেয়ারম্যান পুনর্নির্বাচিত হন। চৌধুরী প্রধানমন্ত্রীর পক্ষে ১৪ নভেম্বর ২০১৯ তারিখে প্রধানমন্ত্রী শেখ হাসিনার ট্যাক্স রিটার্ন জমা দেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:১৯৪৯-এ জন্ম
বিষয়শ্রেণী:সিলেট জেলার ব্যক্তি
বিষয়শ্রেণী:বাংলাদেশী ব্যাংকার
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
সময়পুর বাদলি মেট্রো স্টেশন

**সময়পুর বাদলি মেট্রো স্টেশন** দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের রোহিণীর ১৮ নং সেক্টরে অবস্থিত উত্তোলিত মেট্রো স্টেশন। ২০১৫ সালের ১০ই নভেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়।

## সংযোগ
### বাস
নিকটবর্তী সময়পুর বাদলি বাস স্টপ থেকে দিল্লি পরিবহন নিগমের ১০৬এ, ১৬৫, ১৬৫এ, ৮৭৯এ বাস পরিষেবা চালু রয়েছে।

## স্টেশন বিন্যাস

## তথ্যসূত্র

## বহিঃসংযোগ

বিষয়শ্রেণী:দিল্লি মেট্রো স্টেশন
বিষয়শ্রেণী:২০১৫-এ দিল্লিতে প্রতিষ্ঠিত
বিষয়শ্রেণী:উত্তর দিল্লি জেলার রেলওয়ে স্টেশন
কলমানস্কপ

**কোলমানস্কপ** ("কোলম্যানের মাথা" এর জন্য আফ্রিকান, ; *কোলমানস্কুপে*) দক্ষিণ নামিবিয়ার নামিবের একটি ভূতের শহর, লুডারিটজ বন্দর শহর থেকে দশ কিলোমিটার অভ্যন্তরীণ দূরে। জনি কোলম্যান নামে একজন পরিবহন চালকের নামানুসারে এটির নামকরণ করা হয়েছিল, যিনি বালির ঝড়ের সময়, বসতির বিপরীতে একটি ছোট বাঁকের উপর তার বলদ ওয়াগন পরিত্যাগ করেছিলেন। এক সময় এটি একটি ছোট কিন্তু খুব সমৃদ্ধ খনির গ্রাম ছিল, তবে বর্তমানে এটি এখন নামিবিয়া-ডি বিয়ার্স যৌথ সংস্থা পরিচালিত একটি পর্যটন কেন্দ্র।

## তথ্যসূত্র

বিষয়শ্রেণী:নামিবিয়ার ইতিহাস
বিষয়শ্রেণী:নামিবিয়ার প্রাক্তন জনবহুল স্থান
মাতেই ইয়োনিচ

**মাতেই ইয়োনিচ** (, ; জন্ম: ২৯ জানুয়ারি ১৯৯১) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০০৭ সালে, ইয়োনিচ ক্রোয়েশিয়া অনূর্ধ্ব-১৬ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
মাতেই ইয়োনিচ ১৯৯১ সালের ২৯শে জানুয়ারি তারিখে যুগোস্লাভিয়ার ক্রোয়েশিয়ার স্প্লিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ইয়োনিচ ক্রোয়েশিয়া অনূর্ধ্ব-১৬, ক্রোয়েশিয়া অনূর্ধ্ব-১৭, ক্রোয়েশিয়া অনূর্ধ্ব-১৮ এবং ক্রোয়েশিয়া অনূর্ধ্ব-১৯ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ক্রোয়েশিয়ার বয়সভিত্তিক দলের হয়ে তিনি প্রায় ৪ বছরে ৪২ ম্যাচে অংশগ্রহণ করেছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ক্রোয়েশীয় ফুটবলার
বিষয়শ্রেণী:সেরেসো ওসাকার খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:কে লিগ ১-এর খেলোয়াড়
বিষয়শ্রেণী:ক্রোয়েশীয় প্রবাসী ফুটবলার
বিষয়শ্রেণী:ক্রোয়েশিয়ার আন্তর্জাতিক যুব ফুটবলার
বিষয়শ্রেণী:ক্রোয়েশীয় প্রথম ফুটবল লিগের খেলোয়াড়
বিষয়শ্রেণী:চীনে প্রবাসী ফুটবলার
বিষয়শ্রেণী:জাপানে প্রবাসী ফুটবলার
বিষয়শ্রেণী:চীনা সুপার লিগের খেলোয়াড়
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:জে৩ লিগের খেলোয়াড়
২৩২ (সংখ্যা)

২৩২ (**দুইশো বত্রিশ**) হলো ২৩১ এর পরবর্তী এবং ২৩৩ পূর্ববর্তী একটি স্বাভাবিক সংখ্যা। এটি যুগ্ম বা জোড় সংখ্যা, যৌগিক সংখ্যা ও পূর্ণসংখ্যা। 

## গণিতে- ২৩২
২৩২ হলো উভয় ধরনের একটি কেন্দ্রীয় বহুভুজ সংখ্যা এবং একটি কেক সংখ্যা। এটি উভয় ধরনের দশভুজ সংখ্যা  এবং কেন্দ্রীয় একাদশকোণ সংখ্যা। এটি একটি রিফ্যাক্টরেবল সংখ্যা, একটি মোৎজকিন সমষ্টি, একটি আদর্শ সংখ্যা, একটি  এবং একটি ননকোটোটিয়েন্ট সংখ্যা।

২৩২ হলো একটি টেলিফোন নম্বর: যেখানে, সাতটি টেলিফোন ব্যবহারকারীর একটি সিস্টেমে, অন্য কতিপয় ব্যবহারকারীকে যুক্ত করার ২৩২টি ভিন্ন উপায় রয়েছে।  এছাড়াও, ঠিক ২৩২টি ভিন্ন ভিন্ন আট শীর্ষবিন্দু যুক্ত ইনডিফারেন্স গ্রাফ এবং ২৩২টি ব্রেসলেট-এর এক রঙের আটটি পুঁতি এবং অন্যটি সাত রঙের হতে পারে। কারণ এই সংখ্যাটি   আকারের, এটি বুঝায় যে,  চারটি উপাদানের একটি সেট থেকে একই সেটের ঠিক একটি উপসেটে ২৩২টি ভিন্ন ফাংশন রয়েছে।

## তথ্যসূত্র

বিষয়শ্রেণী:পূর্ণ সংখ্যা
বিষয়শ্রেণী:যৌগিক সংখ্যা
বিষয়শ্রেণী:যুগ্মসংখ্যা
সাময়িকী (পত্রিকা)

***সাময়িকী***  নরওয়ে থেকে প্রকাশিত বাংলা অনলাইন পত্রিকা। এটির যাত্রা শুরু হয় ২০১৪ সালের ২০ ফেব্রুয়ারী। সাইটটি দেশ বিদেশের সংবাদ সহ বাংলাদেশ এবং পশ্চিমবঙ্গ-এর চলমান রাজনীতি, সমাজ ও সংস্কৃতি, প্রতিবেদন গুরুত্বের সাথে প্রকাশ করে থাকে। পশ্চিমবঙ্গ এবং বাংলাদেশ সহ বিভিন্ন দেশের বাংলা ভাষাভাষী লেখকেরা নিয়মিতভাবে সাহিত্য কর্ম প্রকাশ করে থাকে। সাময়িকীর প্রধান সম্পাদক ভায়োলেট হালদার, এবং প্রকাশক আরিফুর রহমান।

## সম্পাদক মন্ডলী

* আরিফুর রহমান (২০১৪ থেকে ২০২০ পর্যন্ত)
* ভায়োলেট হালদার (২০২১ থেকে)

## আরও দেখুন

* টুনস ম্যাগ

## তথ্যসূত্র


বিষয়শ্রেণী:বাংলা ভাষার সংবাদপত্র
বিষয়শ্রেণী:অনলাইন ম্যাগাজিন
বিষয়শ্রেণী:২০১৪-এ প্রতিষ্ঠিত প্রকাশনা
বিষয়শ্রেণী:নরওয়ের অনলাইন সংবাদপত্র
১৯৯৮ গুজরাত ঘূর্ণিঝড়

**১৯৯৮ সালের গুজরাট ঘূর্ণিঝড়** (যৌথ টাইফুন সতর্কীকরণ কেন্দ্র উপাধি: ০৩A ; ভারতের আবহাওয়া বিভাগ উপাধি: ARB ০২ ) একটি বিপর্যয়কর গ্রীষ্মমণ্ডলীয় ঘূর্ণিঝড় ছিল যা ভারতে, বিশেষ করে গুজরাট রাজ্যে কমপক্ষে ১০,০০০ লোক মারা যায়।
## আবহাওয়ার ইতিহাস

জুন মাসের ১ তারিখ  ল্যাকাডিভ দ্বীপপুঞ্জের উপর একটি নিম্নচাপ অঞ্চল তৈরি হয়। দুই দিন পরে, JTWC সিস্টেমের জন্য একটি TCFA জারি করে। কারণ আরও সুসংগঠিত হয়েছে। ৪ জুনের প্রথম দিকে , JTWC গ্রীষ্মমণ্ডলীয় ঘূর্ণিঝড় 03A এর উপর তার প্রথম পরামর্শ জারি করে।  প্রায় একই সময়ে, আইএমডি ডিপ্রেশন এআরবি 02 হিসাবে সিস্টেমটিকে পর্যবেক্ষণ করা শুরু করে পরে, নিম্নচাপটি গভীর নিম্নচাপে উন্নীত হয় এবং পরের দিন এটি ঘূর্ণিঝড়ে পরিণত হয়ে আরও শক্তিশালী হয়।  ছোট ঝড়টি ধীরে ধীরে পশ্চিম দিকে সরে যায় এবং বাতাসের বেগ বাড়তে শুরু করার সাথে সাথে দুর্বল হয়ে পড়ে। সেদিনের পর ঝড়টি গ্রীষ্মমণ্ডলীয় ঝড়ের তীব্রতার নিচে দুর্বল হয়ে পড়ে এবং প্রাথমিক চূড়ান্ত পরামর্শ জারি করা হয়। যাইহোক, সিস্টেমটি পুনর্গঠন করা হয় এবং পরের দিন পরামর্শগুলি আবার শুরু হয়। ঘূর্ণিঝড়টি উত্তর-পশ্চিম দিকে অগ্রসর হওয়ার সাথে সাথে ধীরে ধীরে তীব্র হতে থাকে।

## প্রভাব ও ক্ষয়ক্ষতি

এ ঘূর্ণিঝড়ের প্রভাবে উপকূলীয় এলাকায় প্রায় ১৬ ফুট জলোচ্ছ্বাস হয়েছিল। ফলে উপকূলের ঘরবাড়ি ও লবণের খনি ধ্বংস হয়ে যায়। ঘূর্ণিঝড়ের প্রভাবে অন্তত ১০ হাজারের অধিক মানুষের প্রাণহানী হয়। 

## তথ্যসূত্র

বিষয়শ্রেণী:পাকিস্তানে ক্রান্তীয় ঘূর্ণিঝড়
বিষয়শ্রেণী:গুজরাতে বিপর্যয়
বিষয়শ্রেণী:১৯৯৮-এর উত্তর ভারত মহাসাগরের ঘূর্ণিঝড় মৌসুম
বিষয়শ্রেণী:গুজরাতের ইতিহাস (১৯৪৭-বর্তমান)
বিষয়শ্রেণী:অত্যন্ত প্রবল ঘূর্ণিঝড়
মারুতি মেরা দোস্ত

**মারুতি মেরা দোস্ত** মানিক্য রাজু লিখিত ও পরিচালিত এবং অভিমন্যু সিং দ্বারা প্রযোজিত। ২০০৯ সালের হিন্দি ভাষার একটি চলচ্চিত্র। ছবিতে অভিনয় করেচরম ঋত্বিকা সাহ, চন্দ্রচূড় সিং, সুস্মিতা এরিক এ নন্দা, মুখার্জী, মুরলি শর্মা, সমীক্ষা, শাহবাজ খান, বিন্দু দারা সিং।

## অভিনয়ে
* ঋত্বিকা সিং – রমেশ্বরী আর. সিং
* এরিক এ. নন্দা – মারুতি
* বিন্দু দারা সিং – ভগবান শ্রী হনুমান
* সুস্মিতা মুখার্জী – ককই
* মুরলি শর্মা – ভক্ষু 
* চন্দ্রচূড় সিং – রাঘবেন্দ্র সিং 
* সমীক্ষা সিং – রমেশ্বরীর সৎ মা ও রাঘবেন্দ্র সিংএর দ্বিতীয় পত্নী
* শাহবাজ খান – সাধু পেহেলওয়ান

## সংগীত

* রামা ও রামা – কৈলাশ খের

* জয় হনুমান জ্ঞান গুন সাগর – হরিহরণ 

* জিয়া রে – জাভেদ আলী

* মাফি কেয়া মাঙ্গু মে – মানসী ভরদ্বাজ ও আরমান মালিক

* আয়েগী নিন্দিত আঁখিও কে – শ্রেয়া ঘোষাল 

* জানকী নাথ সহায় – চন্দ্রচূড় সিং 

## তথ্যসূত্র

## বহিঃসংযোগ

বিষয়শ্রেণী:২০০৮-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:হিন্দি ভাষার চলচ্চিত্র
বান্দরবান সরকারি বালিকা উচ্চ বিদ্যালয়

**বান্দরবান সরকারি বালিকা উচ্চ বিদ্যালয়** বাংলাদেশের বান্দরবান জেলার একটি সরকারি উচ্চ বিদ্যালয়। 

## ইতিহাস
১৯৭৭ সালে বান্দরবান জেলার মেয়েদের শিক্ষার ব্রত নিয়ে প্রতিষ্ঠিত হয় বান্দরবান সরকারি বালিকা উচ্চ বিদ্যালয়। এখন পর্যন্ত বান্দরবান পার্বত্য জেলায় এটি একমাত্র সরকারি বালিকা উচ্চ বিদ্যালয়। ১ আগস্ট, ১৯৯২ সালে বিদ্যালয়টি সরকারিকরণ করা হয়। 

## শ্রেণি, বিভাগ ও শাখা সমূহ
বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ১৮টি শাখা রয়েছে। এরমধ্যে প্রভাতী শাখায় ৯টি এবং দিবা শাখায় ৯টি শাখা রয়েছে।
* ৬ষ্ঠ শ্রেণি;
* ৭ম শ্রেণি;
* ৮ম শ্রেণি;
* ৯ম–১০ম শ্রেণি; বিভাগ: বিজ্ঞান, মানবিক, ব্যবসায় শিক্ষা 

## ইউনিফর্ম
* গাঢ় সবুজ কামিজ , কামিজের উপর সাদা ক্রস বেল্ট , কোমরে সাদা বেল্ট  এবং সাদা কেডস্  

## শিক্ষা কার্যক্রম
বিদ্যালয়টিতে শুধুমাত্র মেয়েদের অধ্যয়নের সুযোগ থাকে। 

## ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ৭৮.৪৪%। 

## খেলাধুলা ও সহপাঠ্যকর্ম
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। 

## ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। 

## গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। 

## বিভিন্ন সাংস্কৃতিক কর্মকাণ্ড
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্রী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। 

## সংঘ
এ বিদ্যালয়ে ০৩টি সংগঠন আছে। 
* গার্লস্ গাইড
* স্কাউট
* রেড ক্রিসেন্ট 

## আরো দেখুন
* বান্দরবান সদর উপজেলা
* বান্দরবান জেলা
* বান্দরবান জেলার শিক্ষা প্রতিষ্ঠানের তালিকা 

## তথ্যসূত্র
 

বিষয়শ্রেণী:১৯৭৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বান্দরবান জেলার বিদ্যালয়
বর্মী বর্ষপঞ্জি

**বর্মী বর্ষপঞ্জি** (   , , অথবা  ,  ; **বর্মী অব্দ** (BE) বা **মিয়ানমার অব্দ** (ME)) হল একটি চান্দ্র বর্ষপঞ্জি যেখানে মাসগুলি চান্দ্র মাসের উপর ভিত্তি করে এবং বছরগুলি পার্শ্ববর্তী বছরের উপর ভিত্তি করে গঠিত। পঞ্জিটি মূলত হিন্দু পঞ্জিকার একটি পুরানো সংস্করণের উপর ভিত্তি করে গঠিত। তবে এটি ভারতীয় পদ্ধতির নয়, বরং মেতোনীয় চক্রের একটি সংস্করণ।  তাই পঞ্জিটিতে *অনিয়মিত* ব্যবধানে অধিমাস এবং অধিদিন যোগ করে মেতোনীয় চক্রের কাছাকাছি গ্রীষ্মমণ্ডলীয় বছরের সাথে হিন্দু পঞ্জিকার পার্শ্বীয় বছরগুলিকে সামঞ্জস্য করতে হয়।

৬৪০ খ্রিস্টাব্দে শ্রী ক্ষেত্র রাজ্যে এটিকে *পিউ* অব্দও বলা হত। ১৯ শতকের শেষের দিকে আরাকান, ল্যান না, জিশুয়াংবান্না, ল্যান শাং, সিয়াম এবং কম্বোডিয়ার অন্যান্য মূল ভূখণ্ডের দক্ষিণ-পূর্ব এশীয় রাজ্যগুলিতে সরকারী পঞ্জিকা হিসেবেও এটি ব্যবহৃত হয়েছিল।

বর্তমানে, বর্ষপঞ্জিটি মিয়ানমারে গ্রেগরীয় বর্ষপঞ্জির পাশাপাশি দুটি সরকারি বর্ষপঞ্জির একটি হিসাবে ব্যবহৃত হয়। এটি এখনও বর্মী নববর্ষের মতো ঐতিহ্যবাহী ছুটির দিনগুলি এবং অন্যান্য ঐতিহ্যবাহী উৎসবগুলিকে চিহ্নিত করতে ব্যবহৃত হয়, যার মধ্যে অনেকগুলি বর্মী বৌদ্ধ প্রকৃতির।

## ইতিহাস

## গঠন

## সঠিকতা

## রাশিচক্র

## বৈকল্পিক

## বর্তমান ব্যবহার

## তথ্যসূত্র

বিষয়শ্রেণী:নির্দিষ্ট বর্ষপঞ্জি
বিষয়শ্রেণী:মিয়ানমারে সময়
কপার লবণের তালিকা

কপার অর্থৎ তামা হলো একটি রাসায়নিক মৌল যার প্রতীক Cu (ল্যাটিন: *cuprum*) এবং পারমাণবিক সংখ্যা ২৯। এটির স্বতন্ত্র লাল-কমলা রঙের কারণে এটি সহজেই চেনা যায়। কপারে বিভিন্ন জৈব এবং অজৈব লবণের পরিসরও রয়েছে, যার মধ্যে (0,I) থেকে (III) পর্যন্ত বিভিন্ন জারণ অবস্থা রয়েছে। এই লবণগুলি (বেশিরভাগই (II) লবণ) কমলা রঙের তামার পরিবর্তে প্রায়শই নীল থেকে সবুজ রঙের হয়।

## কপার (0,I) লবণ

## কপার (I) লবণ

## কপার (II) লবণ

## কপার (I, II) লবণ

## কপার (III) লবণ

## আরও দেখুন

* জৈব লবণের তালিকা
* অজৈব যৌগের তালিকা

বিষয়শ্রেণী:রসায়ন-সংক্রান্ত তালিকা
সাজ্জাদুল হাসান (আমলা)

**সাজ্জাদুল হাসান** (জন্ম: ১ জানুয়ারি ১৯৬১)  একজন বাংলাদেশী অবসরপ্রাপ্ত সরকারি কর্মকর্তা ও রাজনীতিবিদ। তিনি প্রধানমন্ত্রীর কার্যালয়ের সিনিয়র সচিব ও নেত্রকোণা-৪ আসনের সংসদ সদস্য ছিলেন।

## প্রারম্ভিক জীবন
সাজ্জাদুল হাসানের জন্ম ১ জানুয়ারি ১৯৬১ সালে তৎকালীন পূর্ব পাকিস্তানের নেত্রকোণার মোহনগঞ্জের ছয়াশীতে। তার পিতা আখলাকুল হোসাইন আহমেদ পূর্ব পাকিস্তান প্রাদেশিক পরিষদের সদস্য ছিলেন। মাতার নাম বেগম হোসনে আরা হোসাইন। তার জ্যেষ্ঠ ভাই বিচারপতি ওবায়দুল হাসান বাংলাদেশের ২৪তম প্রধান বিচারপতি। তিনি মোহনগঞ্জ পাইলট সরকারি উচ্চ বিদ্যালয় থেকে ১৯৭৬ সালে এসএসসি এবং ঢাকা কলেজ ১৯৭৮ সালে এইচএসসি সম্পন্ন করেন। বাংলাদেশ কৃষি বিশ্ববিদ্যালয় থেকে তিনি ১৯৮৪ সালে স্নাতক ও স্নাতকোত্তর ডিগ্রি সম্পন্ন করেন। ২০০২ সালে তিনি অস্ট্রেলিয়ার ওয়েস্টার্ন সিডনি বিশ্ববিদ্যালয় থেকে কৃষিতে দ্বিতীয় মাস্টার্স ডিগ্রি সম্পন্ন করেন।

## কর্মজীবন
সাজ্জাদুল হাসান ১৯৮৮ সালের ১৫ই ফেব্রুয়ারি বিসিএস প্রশাসন ক্যাডারের ৮৫ ব্যাচে (৭ম বিসিএস) সহকারী কমিশনার হিসেবে সরকারি চাকুরিতে যোগদান করেন। তিনি মাঠ প্রশাসনে সহকারী কমিশনার (ভূমি),  প্রথম শ্রেণীর ম্যাজিস্ট্রেট, সিনিয়র সহকারী কমিশনার পদে বিভিন্ন জেলা ও উপজেলায় কর্মরত ছিলেন। তিনি কক্সবাজার জেলা ও সিলেট জেলার জেলা প্রশাসক ও জেলা ম্যাজিস্ট্রেট হিসেবে দায়িত্ব পালন করেছেন। সাজ্জাদুল হাসানকে ২৫শে ফেব্রুয়ারি ২০১৫ সালে সিলেট বিভাগীয় কমিশনার থেকে বাংলাদেশের প্রধানমন্ত্রীর একান্ত সচিব-১ নিযুক্ত হন।

২৬শে জানুয়ারি ২০১৮ সালে তাকে প্রধানমন্ত্রীর কার্যালয়ের ভারপ্রাপ্ত সচিব পদে উন্নীত করা হয়। ২৫শে ডিসেম্বর ২০১৯ সালে তিনি সিনিয়র সচিব পদে উন্নীত হন। ১০ই জানুয়ারি ২০১৯ সালে তিনি সরকারি চাকুরি থেকে অবসর গ্রহণ করেন।

সাজ্জাদুল হাসানকে বেসামরিক বিমান পরিবহন ও পর্যটন মন্ত্রণালয় কর্তৃক ২৭ জানুয়ারি ২০২০ সালে রাষ্ট্রীয় মালিকানাধীন বিমান বাংলাদেশ এয়ারলাইন্সের পরিচালনা পর্ষদের চেয়ারম্যান নিযুক্ত করা হয়।

তিনি বাংলাদেশ কৃষি অর্থনীতিবিদ সমিতির সভাপতি ছিলেন ও ঢাকাস্থ মোহনগঞ্জ উপজেলা সমিতির সভাপতি।

### রাজনৈতিক জীবন
নেত্রকোণা-৪ আসনের সংসদ সদস্য রেবেকা মমিন মৃত্যুবরণ করলে ৩১শে জুলাই ২০২৩ সালের নেত্রকোণা-৪ আসনের উপ-নির্বাচনে বাংলাদেশ আওয়ামী লীগের মনোনয়নে বিনা প্রতিদ্বন্দ্বিতায় সংসদ সদস্য মনোনীত হন। ৭ই আগস্ট ২০২৩ সালে তিনি সংসদ সদস্য হিসেবে শপথগ্রহণ করেন।

২০২৪ সালের ৭ই জানুয়ারি অনুষ্ঠিত দ্বাদশ জাতীয় সংসদ নির্বাচনে সাজ্জাদুল হাসান বাংলাদেশ আওয়ামী লীগের মনোনয়নে নেত্রকোণা-৪ আসন থেকে সংসদ সদস্য নির্বাচিত হন। ৪ঠা ফেব্রুয়ারি ২০২৪ সালে তিনি বেসামরিক বিমান পরিবহন ও পর্যটন মন্ত্রণালয় সম্পর্কিত সংসদীয় স্থায়ী কমিটির সভাপতি নিযুক্ত হন।

২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
বিষয়শ্রেণী:নেত্রকোণা জেলার রাজনীতিবিদ
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:বাংলাদেশী অর্থনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ওয়েস্টার্ন সিডনি বিশ্ববিদ্যালয়ের প্রাক্তন শিক্ষার্থী
জৈব লবণের তালিকা

অনেক অর্থনৈতিক বা চিকিৎসাগতভাবে উল্লেখযোগ্য **[[জৈব যৌগ|জৈব]]** যৌগ হলো **[[লবণ (রসায়ন)|লবণ]]**।

এর মধ্যে রয়েছে:
* ফরমেট
* অ্যাসিটেটস
* বুটিরেটস
* বেনজোয়েটস
* কার্বক্সিলেট
* অ্যালকোক্সাইড
* ফেনোলেটস
* অক্সালেট
* ম্যালোনেটস
* টার্টারেটস
* ম্যালেটস
* সাইট্রেটস
* গ্লুকোনেটস
* মেলাটেস
* সরবেটস
* স্টিয়ারেটস
* ল্যাকটেটস
* গ্লিসারেটস
* ইউরেটস
* ডায়াজোনিয়াম লবণ
* ইমিনিয়াম লবণ
* ফসফিনেটস
* অর্গানফসফেটস
* মেসিলেটস
* বেচগার্ড সল্ট
* পিকোলিনেটস
* কোকেনের লবণ
* মরফিনের লবণ
* একধরনের খাদ্য
*  ট্রোলামাইন স্যালিসিলেট
* ট্রাইফেনাইলমিথাইল হেক্সাফ্লুরোফসফেট
* কোলিন ক্লোরাইড
* কপার আইবুপ্রোফেনেট
* হোম্যাট্রোপিন মিথাইলব্রোমাইড
* মেলাইট
* Tetrapropylammonium perruthenate
* কোলিডিনিয়াম পি-টলুয়েনসালফোনেট
* পাইরিডিনিয়াম ক্লোরাইড
* টেট্রাসোডিয়াম EDTA
* লিথিয়াম ডাইসোপ্রোপিলামাইড
* লিথিয়াম বিস (ট্রাইমেথিসিলিল) অ্যামাইড
* পটাশিয়াম ট্রাইস্পাইরাজোলবোরেট

## আরও দেখুন
* তামার লবণের তালিকা
* অজৈব যৌগের তালিকা

বিষয়শ্রেণী:লবণ
বিষয়শ্রেণী:জৈব যৌগ
বিষয়শ্রেণী:রসায়ন-সংক্রান্ত তালিকা
ওল ওনাল

**ওল ওনাল** হল ভূমিজ ভাষার একটি বর্ণানুক্রমিক লেখার লিপি, যা ভূমিজ জনগণ বলে।  ওল ওনাল লিপি ১৯৮১ থেকে ১৯৯২ সালের মধ্যে *ওল গুরু* মহেন্দ্র নাথ সরদার দ্বারা তৈরি করা হয়েছিল। পশ্চিমবঙ্গ, ঝাড়খণ্ড, উড়িষ্যা এবং আসামের কিছু অংশে ভূমিজ ভাষা লিখতে ওল ওনাল লিপি ব্যবহার করা হয়। 

## ইতিহাস
ওল ওনাল লিপিটি ১৯৮১ এবং ১৯৯২ সালের মধ্যে ভূমিজ ভাষার জন্য ওল গুরু মহেন্দ্র নাথ সরদার দ্বারা তৈরি করা হয়েছিল।

## ভাষা

ভূমিজ হল অস্ট্রোএশিয়াটিক ভাষাগুলির মুন্ডা উপপরিবারের ভাষা, হো, মুন্ডারি এবং সাঁওতালির সাথে সম্পর্কিত, যা মূলত ভারতীয় রাজ্য ঝাড়খণ্ড, ওড়িশা এবং পশ্চিমবঙ্গ এ কথা বলা হয়। এটি ভারতে প্রায় ১০০,০০০ মানুষ কথা বলে।

## আরও দেখুন
* ভূমিজ
* ভূমিজ ভাষা

## তথ্যসূত্র

বিষয়শ্রেণী:লিখন পদ্ধতি
বিষয়শ্রেণী:বর্ণমালা
বিষয়শ্রেণী:এশীয় লিখন পদ্ধতি
তাতসুইয়া ইয়ামাশিতা

**তাতসুইয়া ইয়ামাশিতা** (, ; জন্ম: ৯ নভেম্বর ১৯৮৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

## প্রারম্ভিক জীবন
তাতসুইয়া ইয়ামাশিতা ১৯৮৭ সালের ৯ই নভেম্বর তারিখে জাপানের হিয়োগো প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি ফুটবলার
বিষয়শ্রেণী:সেরেসো ওসাকার খেলোয়াড়
বিষয়শ্রেণী:জে১ লিগের খেলোয়াড়
বিষয়শ্রেণী:কাশিওয়া রেইসোলের খেলোয়াড়
বিষয়শ্রেণী:জে২ লিগের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২১শ শতাব্দীর জাপানি পুরুষ ক্রীড়াবিদ
জাহাঙ্গীরপুরী মেট্রো স্টেশন

**জাহাঙ্গীরপুরী মেট্রো স্টেশন**  দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের জাহাঙ্গীরপুরী এলাকায় অবস্থিত উত্তোলিত মেট্রো স্টেশন। ২০০৯ সালের ৪ঠা ফেব্রুয়ারি তারিখে এটি সাধারণ মানুষের ব্যবহারের জন্য চালু করে দেওয়া হয়।

## স্টেশন বিন্যাস

## প্রবেশ/প্রস্থান

## সংযোগ

নিকটবর্তী বাস স্টপগুলি থেকে দিল্লি পরিবহন নিগমের ১৭, ১৯, ১৯এ, ১৯বি, ১০০, ১০০এ, ১০০এক্সট, ১০১এ, ১০১বি, ১০১এক্সট, ১০৩, ১০৩এক্সট, ১০৩এসটিএল, ১০৬, ১০৬এ, ১০৭, ১০৯, ১১২, ১১৪, ১১৩এক্সট, ১১৬, ১১৯, ১২০, ১২০এ, ১২০বি, ১২৩, ১২৪, ১২৫, ১২৮-১৩১, ১৩৪-১৩৮, ১৪০, ১৪২, ১৪২এ, ১৪৪, ১৪৬-১৪৯, ১৫৪, ১৫৯, ১৬৯, ১৬৯এসপিএল, ১৭১-১৭৩, ১৭৫, ১৭৭, ১৭৯, ১৮১, ১৮১এ, ১৯১, ১৯৩-১৯৫, ১৯৯, ২৫৯, ৩৩৩, ৩৪১, ৮০৪, ৮০৪এ, ৮৬১, ৮৮৩, ৯৮২, ৯৮২এলএসটিএল, জিএমএস(+)(-) বাস পরিষেবা চালু রয়েছে।

## তথ্যসূত্র

## বহিঃসংযোগ

বিষয়শ্রেণী:দিল্লি মেট্রো স্টেশন
বিষয়শ্রেণী:২০০৯-এ চালু রেলওয়ে স্টেশন
বিষয়শ্রেণী:২০০৯-এ দিল্লিতে প্রতিষ্ঠিত
নেতাজী সুভাষচন্দ্র বসু দ্বীপ

**নেতাজী সুভাষচন্দ্র বসু দ্বীপ** হল আন্দামান দ্বীপপুঞ্জের একটি দ্বীপ। এটি আন্দামান ও নিকোবর দ্বীপপুঞ্জের প্রশাসনিক জেলা দক্ষিণ আন্দামানের অন্তর্গত। দ্বীপটি কেন্দ্রীয় পোর্ট ব্লেয়ার থেকে ৩ কিমি (২ মাইল) পূর্ব দিকে অবস্থিত। দ্বীপের ঐতিহাসিক ধ্বংসাবশেষ একটি পর্যটক আকর্ষণ।

## ব্যুৎপত্তি
রস দ্বীপের নামকরণ সামুদ্রিক জরিপকারী ড্যানিয়েল রসের নামে করা হয়েছিল। এই নামটি ২০১৮ সালের ডিসেম্বর মাসে দ্বীপের নতুন নামকরণের আগে পর্যন্ত কার্যকরী ছিল। সুভাষচন্দ্র বসুর প্রতি শ্রদ্ধা জানাতে ২০১৮ সালে ডিসেম্বর মাসে দ্বীপটির নামকরণ করা হয় "নেতাজি সুভাষ চন্দ্র বসু দ্বীপ"।

## তথ্যসূত্র

বিষয়শ্রেণী:দক্ষিণ আন্দামান জেলার দ্বীপ
বিষয়শ্রেণী:আন্দামান ও নিকোবর দ্বীপপুঞ্জের দর্শনীয় স্থান
বিষয়শ্রেণী:সুভাষচন্দ্র বসুর স্মারক
বিষয়শ্রেণী:আন্দামান ও নিকোবর দ্বীপপুঞ্জের পর্যটন
বিষয়শ্রেণী:ভারতের দ্বীপ
বিষয়শ্রেণী:ভারতের জনবহুল স্থান
বিষয়শ্রেণী:বঙ্গোপসাগরের দ্বীপ